open-index/open-wikipedia-markdown huggingface dataset:
Kjukei

**Kjukei** (, ) on nasleg eli maalaiskunta ja sen keskyskylä Suntarin ulusin pohjoisosassa Sahan tasavallassa Venäjällä. Keskuskylä sijaitsee 85 kilometriä pohjoiseen ulusin eli piirin hallinnollisesta keskuksesta Suntarista.  

Kjukeissa on kulttuuritalo, yhtenäiskoulu, terveysasema ja kauppa. Kjukein kylä on perustettu vuonna 1922. 

Kjukeissa harjoitetaan nautakarja- ja hevostaloutta.  

## Lähdeviitteet
Jukka Erätuli

**Jukka Erätuli** (s. 11. helmikuuta 1980 Espoo) on suomalainen entinen lumilautailija.

Erätuli voitti urallaan lumilautailun big airin maailmancupin kokonaiskiertueen vuosina 2003 ja 2005. Hän voitti half-pipen suomenmestaruuden vuosina 1998 ja 1999.

Vuonna 2003 Erätuli valittiin Vuoden lumilautailijaksi.

## Lähteet

## Aiheesta muualla
*
Kutana

**Kutana** () on nasleg eli maalaiskunta ja sen keskyskylä Suntarin ulusin eli Suntarin piirin pohjoisosassa Sahan tasavallassa Venäjällä. Keskuskylä sijaitsee Viljuin varrella 75 kilometriä pohjoiseen piirikeskuksesta Suntarista. Kyläalueeseen kuuluu myös Tumulin kylä, joka sijaitsee kehdeksan kilometriä keskuskylästä itään. 

Kutanassa on kulttuuritalo, yhtenäiskoulu, terveysasema ja kauppa. Vuonna 2001 Kutanan kylässä oli 913 asukasta. Kutanan kylä on perustettu vuonna 1873. 

Kutanassa harjoitetaan nautakarja- ja hevostaloutta.  

## Lähteet
Luettelo Lordin kappaleista

Tämä on **luettelo hard rock ja heavy metal -yhtye [[Lordi (yhtye)|Lordi]]n kappaleista**. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.
Ruotsin öljyriippumattomuustavoite

**Ruotsin öljyriippumattomuustavoite** on Ruotsin hallituksen vuonna 2005 asettama tavoite, jonka mukaan Ruotsi pyrkii ensimmäiseksi maaksi, joka lopettaa riippuvuuden öljystä ja fossiilisista polttoaineista vuonna 2020.

Riippuvuuden poiston määritelmä on, että vuoteen 2020 mennessä:
* liikenteen öljykulutusta vähennetään 40–50&nbsp;%
* teollisuuden öljykulutusta vähennetään 25–40&nbsp;%
* asuntojen lämmityksen öljyn käyttö lopetetaan kokonaan. Se on vähentynyt jo 70&nbsp;% vuoden 1973 öljykriisin jälkeen.
* energiatehokkuutta parannetaan 20&nbsp;% 

Öljy korvataan uusiutuvalla energialla ja lisäämällä energiatehokkuutta. Energialähteinä lisätään biopolttoaineita, aurinkokennoja, polttokennoja, tuulipuistoja, aaltoenergiaa, kaukolämpöä ja lämpöpumppuja. Hallitus tukee päämäärään liittyvää tutkimusta.

## Katso myös
* Uusiutuva energia Ruotsissa
* Tuulivoima Ruotsissa
* Ruotsin energiapolitiikka

## Lähteet
Pyhän Johanneksen kirkko (Malmö)

**Pyhän Johanneksen kirkko** () on kirkkorakennus Ruotsin kolmanneksi suurimmassa kaupungissa Malmössä. Sen rakennustyöt käynnistettiin vuonna 1903 ja saatiin päätökseen 1907. Sen suunnittelusta vastasi ruotsalainen arkkitehti Axel Anderberg. Kirkko edustaa arkkitehtonisesti jugend-tyyliä. Rakennus kohoaa korkeimmillaan 26 metriin.

## Aiheesta muualla

* Svenska kyrkan
Myles Burnyeat

**Myles Fredric Burnyeat** (1. tammikuuta 1939 Lontoo, Englanti – 20. syyskuuta 2019) oli englantilainen filosofi ja klassisen kirjallisuuden tutkija. Burnyeat opiskeli Bryanston Schoolissa Dorsetissa ja King's Collegessa Cambridgessa ja oli Bernard Williamsin oppilas University College Londonissa.

Burnyeatista tuli University College Londonin apulaislehtori vuonna 1964 ja lehtori vuonna 1965. Vuonna 1978 hänestä tuli Cambridgen yliopiston klassisen kirjallisuuden lehtori ja Robinson Collegen jäsen. Vuosina 1984–1996 Burnyeat toimi Laurence-oppituolin antiikin filosofian professorina Cambridgessa, ja vuosina 1996–2006 filosofian tutkijajäsenenä Oxfordin yliopiston All Souls Collegessa. Hän toimi Aristotelian Societyn johdossa vuosina 2005–2006. Vuonna 2006 hän palasi Robinson Collegeen.

Burnyeat kuoli 80 vuoden iässä 20. syyskuuta 2019.

## Teoksia

* *Philosophy As It Is* (toim.) (1979)
* *Doubt and Dogmatism* (toim.) (1980)
* *Science and Speculation* (toim.) (1982)
* *The Sceptical Tradition* (toim.) (1983)
* *The Theaetetus of Plato* (1990)
* *The Original Sceptics* (toim.) (1997)
* *A Map of Metaphysics Zeta* (2001)

## Lähteet
Sirpa Puhakka

**Sirpa Liisa Puhakka** (s. 9. kesäkuuta 1956 Eno) on suomalainen toimittaja, tietokirjailija ja poliitikko. Hän on työskennellyt muun muassa *[[Ydin-lehti|Ydin-lehden]]* ja *[[Kansan Uutiset|Kansan Uutisten]]* päätoimittajana. Puhakka toimi myös Vasemmistoliiton puoluesihteerinä 2007–2013 ja on entinen Helsingin kaupunginvaltuuston jäsen. 

## Elämä
Puhakka on koulutukseltaan yhteiskuntatieteiden maisteri. Vuosina 1976–1995 hän työskenteli ilmoitusmarkkinoinnissa, toimittajana ja toimitussihteerinä *[[Turun Päivälehti|Turun Päivälehdessä]]*, *Kansan Uutisissa*, *[[Pohjois-Karjala (lehti)|Pohjois-Karjalassa]]*, *[[Itä-Savo (lehti)|Itä-Savossa]]* ja *Ydin-lehdessä*. Puhakka oli myös *Ydin-lehden* päätoimittaja 2004–2007. Vuoden 2015 alusta vuoteen 2021 hän toimi *Kansan Uutisten* päätoimittajana. Puhakka on ollut Yleisen Lehtimiesliiton (2006–2008), Kulttuuri-, mielipide- ja tiedelehtien liiton (1993–1995) ja Tutkivat journalistit -yhdistyksen (1994–1995) puheenjohtaja.

Vuonna 1995 Puhakka palkattiin Vasemmistoliiton eduskuntaryhmän tiedottajaksi ja 2001 hänet valittiin samaan tehtävään itse puolueessa. Vuonna 2003 Puhakka siirtyi viestintäpäälliköksi Solaris-lomat-yhdistykseen. Puhakka valittiin Helsingin kaupunginvaltuustoon ensimmäisen kerran vuonna 2001. Hän on ollut muun muassa ryhmänsä puheenjohtaja sekä sosiaali- ja terveyslautakuntien jäsen. Puhakka valittiin puoluesihteeriksi vuoden 2007 puoluekokouksessa, jossa hän voitti edeltäjänsä Aulis Ruuthin äänin 348–83. Puoluesihteerinä Puhakka vaatii Suomea liittymään rypäleammukset kieltävään kansainväliseen sopimukseen. Hän arvioi myös valtion tuottavuusohjelman aikansa eläneeksi vuonna 2010.

Puhakka on ollut monesti ehdolla eduskuntavaaleissa. Hän sai 400 ääntä vuonna 1995,, 765 ääntä 1999 ja 1 895 ääntä 2003. Hän jäi ensimmäiselle varasijalle 3 866 äänellä vuonna 2007 ja 3 121 äänellä 2011. Europarlamenttivaaleissa 2009 Puhakka sai 4 205 ääntä.

## Teokset
* 
* 
* 
* 
* 

## Lähteet

## Aiheesta muualla
* Sirpa Puhakan kotisivut 
* Sirpa Puhakan blogi
* Mickelsson, Rauli: Radikaalivasemmiston muodonmuutos - Vasemmistoliiton 25 vuotta sitten tapahtuneesta synnyttämisestä on tehty kirja. Kirja-arvostelu teoksesta Puhakka, Sirpa: *Vasemmistoliiton synty*. Into Kustannus Oy, 2015.
Kyocera

**Kyocera Corporation** on japanilainen yritys Kiotossa. Yritys on perustettu vuonna 1959 nimellä **Kyoto Ceramic**.
Yritys on julkinen. Se on listattu New Yorkin pörssiin. Vuonna 2007 sen liikevaihto oli 12,82 miljardia USA:n dollaria. Työntekijöitä on 61 468. Tuotteisiin kuuluu matkapuhelimet, digitaaliset kuvatuotteet, lasertulostimet ja aurinkokennot, joiden tuotanto nousee 180 MW:sta (2007) 500 MW:iin (2010).

## Matkapuhelimet

Sanyo myi tappiollisen matkapuhelinyksikkönsä Kyoceralle 260 miljoonalla eurolla 1/2008. Kaupan jälkeen suurimmat matkapuhelimien tekijät ovat Nokia, Samsung, Motorola, Sony Ericsson, LG ja Kyocera (2008).

## Historia
* Kazuo Inamori perusti yrityksen vuonna 1959. Se valmisti keramiikkaa, tulostinlaitteita ja kuvatuotteita. 
* Osti Yashica Camera Companyn 1983, jossa Carl Zeiss -sopimus, Yashica- ja Contax-digitaalikamerat
* 1980-luku: CD-soittimia, kasettisoittimia, Kyotronic 85 -tietokone, keraamisia veitsiä
* 1/2000 osti kopiokonevalmistajan Mita Industrialin
* 2/2000 osti matkapuhelimien tuotannon Qualcommilta   
* 2005 filmi- ja digitaalikameroiden tuotanto lopetettiin

## Lähteet

## Aiheesta muualla

* Kyocera
Viitatorni

**Viitatorni** on Jyväskylän Viitaniemessä sijaitseva arkkitehti Alvar Aallon suunnittelema tornitalo. Viitatorni rakennettiin vuosina 1957–1962 ja se oli Jyväskylän korkein rakennus kunnes toimistorakennus Innova valmistui vuonna 2002. Viitatorni on 39 metriä korkea ja siinä on 13 kerrosta, joista alimmassa sijaitsee liikehuoneistoja ja talonmiehen asunto. Talon 73 huoneistoa suunniteltiin alun perin perheettömille, eikä niissä ole asuntokohtaisia parvekkeita. Yhteensä rakennuksessa on 4&nbsp;223 kerrosneliömetriä.

Taloa on kutsuttu ulkomuotonsa ja ympäristöstä erottumisensa vuoksi (Aallon) Torahampaaksi. Viitatornista avautuu näkymä Tuomiojärvelle ja järven puoleisella julkisivulla tien toisella puolella sijaitsee Jyväskylän ystävyyskaupungin mukaan nimetty Jaroslavlin aukio, alkuperäiseltä nimeltään Torniaukio ja nykyiseltä nimeltään Viitaniemenaukio.

Viitatornin osoite on Viitaniementie 16, 40720 Jyväskylä.

## Lähteet

## Aiheesta muualla
* Viitatorni Flickr -kuvapalvelussa 
* Vanhoja kuvia Viitatornista 
* Emporis Buildings - Viitatorni
Tyler Burge

**Tyler Burge** (s. 1946) on yhdysvaltalainen filosofi ja Kalifornian yliopiston (Los Angeles) filosofian professori. Hän on erikoistunut mielenfilosofiaan, tietoteoriaan ja filosofian historiaan. Ensin mainittujen suhteen hänet tunnetaan erityisesti anti-individualismin puolestapuhujana. Filosofian historiassa hän on kirjoittanut erityisesti Gottlob Fregen filosofiasta.

## Julkaisuja

* "Individualism and the Mental". *Midwest Studies in Philosophy* 4: 73–121 (1979)
* "Other Bodies". Teoksessa Woodfield, Andrew (toim.): *Thought and Object* (1982)
* "Individualism and Psychology". *Philosophical Review* 45: 3–45 (1986)
* "Individualism and Self-Knowledge". *The Journal of Philosophy* 85: 64–663 (1988)
* "Individuation and Causation in Psychology". *Pacific Philosophical Quarterly* 70: 303–322 (1989)
* "Reply to Loar". Teoksessa Hahn and Ramberg (2003)
* *Truth, Thought, Reason: Essays on Frege* (2005)

## Kirjallisuutta

* Hahn, Martin & Bjørn Ramberg (toim.): *Reflections and Replies: Essays on the Philosophy of Tyler Burge*. MIT Press, 2003, .
* *Truth, Thought, Reason: Essays on Frege*, Oxford University Press 2005, .
* Fodor, Jerry. 1987. *Psychosemantics*. Cambridge, MA: MIT Press.
* Frapolli, Maria J. & Esther Romero (toim.): *Meaning, Basic Self-Knowledge, and Mind: Essays on Tyler Burge*. CSLI Publications, .
* McKinsey, Michael. 1991. Anti-Individaulism and Privileged Access. *Analysis* 51: 9–16.
* Putnam, Hilary. 1975. The Meaning of Meaning. In *Mind, Language and Reality: Philosophical Papers Vol. II*. Cambridge: Cambridge University Press.

## Aiheesta muualla
* Tyler Burgen kotisivu, UCLA 
* "Externalism about Mental Content", Stanford Encyclopedia of Philosophy 
* "Narrow Mental Content", Stanford Encyclopedia of Philosophy
Suntech Power

**Suntech Power** on kiinalainen energiayritys, joka valmistaa aurinkokennoja (PV cells ja modules). Suntech Power on kiinalais-australialainen yhteisyritys, joka listattiin New Yorkin pörssiin (NYSE: STP) joulukuussa 2005. Yrityksen mukaan sen liikevaihto on $0,6 milj. (2006) ja $0,23 milj. (2005). Yrityksellä on sopimus toimittaa aurinkokennoja Pekingin Olympia Stadioniin. Yritys oli ilmoittanut laajentavansa tuotantoaan 1500 MW:lla 2008–10 mennessä, samoin kuin kiinalaiset Nanjing CEEG PV Tech ja Yingli Solar.

Toimitusjohtaja on Dr. Zhengrong Shi (s. 1963). Hän on Forbesin mukaan rikkain kiinalainen 2006, ja omistaa $2,2 miljardia US 3/2006. Hänellä on Australian kansalaisuus. Dr. Shi Zhengrong suoritti tohtorin tutkinnon Australiassa ja palasi sen jälkeen Kiinaan 2001 ja perusti Suntech Powerin.

Osti japanilaisen PV-yrityksen MSK elokuussa 2006. MSK valmistaa PV-kennoja rakennuksiin ja rakennusmateriaaleihin.

Yritys aloittaa ohutfilmikennojen valmistuksen Shanghain tiedepuistossa kapasiteetilla 50 MW 2008–2009. Kennoissa yhdistetään amorfinen ja mikrokiteinen pii ohuena kerroksena lasi-kantajaan. Kidepiikennoihin verrattuna piin tarve on 2 %.

## Aiheesta muualla
* 'Climate of fear' in solar research The Canberra Times, 30.5.2006
* Suntech Power

## Lähteet
Samuel Butler

**Samuel Butler** voi tarkoittaa seuraavia henkilöitä:

* Samuel Butler (1612&ndash;1680), runoilija, *Hudibrasin* kirjoittaja
* Samuel Butler (1774&ndash;1839), opettaja, klassisen kirjallisuuden oppinut, Lichfieldin piispa
* Samuel Butler (1835&ndash;1902), kirjailija, *Erewhonin*  kirjoittaja
Vaaleanpunaisen pantterin paluu

**Vaaleanpunaisen pantterin paluu** on Blake Edwardsin ohjaama, järjestyksessään kolmas Vaaleanpunainen pantteri -elokuva vuodelta 1975. Sen pääosissa nähdään komisario Jacques Clouseauna Peter Sellers ensi kertaa sitten vuoden 1964 *[[Laukaus pimeässä]]* -elokuvan. Christopher Plummer korvasi herrasmiesvaras Sir "Aave" Lyttonin roolissa David Nivenin, joka oli ollut "Aaveena" elokuvasarjan ensimmäisessä elokuvassa *[[Vaaleanpunainen pantteri (vuoden 1963 elokuva)|Vaaleanpunainen pantteri]]*. Muita keskeisiä näyttelijöitä ovat Lyttonin naisystävää esittävä Catherine Schell, Clouseauta vihaavaa ylikomisariota esittävä Herbert Lom ja Clouseaun miespalvelijan roolissa Burt Kwouk. 

## Juoni

Elokuvan alussa arvokas timantti nimeltä Vaaleanpunainen pantteri varastetaan lugashlaisesta museosta ja kömpelö komisario Clouseau (Peter Sellers) lähetetään Ranskasta tutkimaan tapausta. Clouseaun epäilyt kohdistuvat jälleen kerran Sir Charles Lyttoniin (Christopher Plummer), joka tunnetaan ovelana varkaana. Clouseau haluaa päästä selville Lyttonin ja tämän vaimon (Catherine Schell) tekemisistä naamioitumalla muun muassa allashuoltajaksi ja puhelinkorjaajaksi. 

Clouseaun esimies, ylikomisario Charles Dreyfusilla (Herbert Lom) tulee Clouseaun suhteen mitta täyteen ja hän yrittää kerta toisensa jälkeen salamurhata tämän. Elokuvassa ovat mukana totutusti myös Clouseaun kiinalainen palvelija (Burt Kwouk), Dreyfusin avustaja ja ylikonstaapeli Francois Chevalier André Maranne.

## Roolit

## Arvioita
*[[Video-opas|Video-oppaassa]]* vuodelta 1994 Asko Alanen sanoo elokuvaa ilahduttavan hyväksi comebackiksi ja antaa sille neljä tähteä viidestä, mikä vastaa sanallista arviota ”erinomainen”. *VideoHound’s Golden Movie Retriever* antaa elokuvalle kaksi ja puoli tähteä neljästä.

## Lähteet
Karanos (Filippos II:n poika)

**Karanos** (kuoli 336 eaa.) oli ehkä Makedonian kuninkaan Filippos II:n ja hänen vaimonsa Kleopatran poika sekä Aleksanteri Suuren velipuoli. Historioitsija Junianus Justinus kertoo, että Aleksanteri määräsi Karanoksen teloitettavaksi tultuaan kuninkaaksi. Karanosta ei mainita missään muussa antiikin lähteessä ja häntä pidetään yleensä fiktiivisenä.
Install Creator

**Install Creator** ja **Install Creator Pro** ovat Clickteamin kehittämiä ohjelmia, joilla voidaan luoda omalle tuotteelle asennusohjelma. Pro-versiossa ei ole normaaliversion tapaan Clickteamin mainosta asennuksen lopussa.

Ohjelmalla tehtyjen asennuksien kieltä tai tyyliä voidaan muuttaa.
Microsoft PixelSense

**Microsoft PixelSense** (ent. **Surface**) on Microsoftin tuote, eräänlainen kosketusnäyttöpöytä, jonka käyttöön ei tarvita hiirtä tai näppäimistöä, vaan laite reagoi kosketukseen ja esineisiin. Laite tukee Windows Vista -käyttöjärjestelmää ja sen näytön koko on 30 tuumaa. Surface tuli julkiseen käyttöön ensimmäisen kerran 17. huhtikuuta 2008 muutamiin AT&T-yrityksen liikkeisiin.

Pöytien hinta on reilut 10 000 euroa.

## Lähteet

## Aiheesta muualla

* Microsoft PixelSense 
* Microsoft Surface -esittelyvideo
Evitskog

**Evitskog** on kylä Kirkkonummen luoteisosassa, lähellä Siuntiota. Vuonna 2011 kylässä oli 705 asukasta. Asukkaista vajaa puolet on ruotsinkielisiä. 

Kylä sijaitsee noin 30 km Helsingistä ja 11 km Kirkkonummen keskustasta. Lähimpään kauppaan Lapinkylässä on noin 6 kilometriä. Kauppa oli suljettu vuonna 2018, mutta on taas auki seitsemänä päivävä viikossa. Evitskogilaiset oppilaat käyvät joko suomenkielistä koulua Veikkolassa tai ruotsinkielistä Sjökullassa.

Nimi Evitskog on muodostettu miehennimestä *Ö(dh)vidher* ja ruotsinkielisestä metsää tarkoittavasta *skog*-sanasta. Sama miehennimi esiintyy myös kylännimessä Övitsby Siuntiossa. Evitskogille ehdotettiin 2010-luvun taitteessa suomenkielistä nimeä **Hievala**, mutta hankkeesta on luovuttu.

## Toimintaa
Kylässä toimii Kirkkonummen vanhin vapaaehtoinen palokunta, Evitskog FBK, joka on perustettu 1931. Palokunnantalo on myös näyttävä maamerkki. Nuorisoseurantalo Övidsborg on 1930-luvulta, se on Kirkkonummen suurin seuraintalo. Nuorisoseurassa on 260 jäsentä.  Marttakerho on perustettu 1908.

Evitskogissa sijaitsee myös Storträsketin uimaranta, jossa Kirkkonummen kunta järjestää kesäisin uimakouluja.

Evitskog valittiin vuoden uusmaalaiseksi kyläksi 1992.

Syksyllä 2015 Evitskogiin avattiin tilapäinen vastaanottokeskus, johon majoitettiin 260 turvapaikanhakijaa. Vastaanottokeskus perustettiin KN-keskuksen tiloihin, joka oli aiemmin majoittanut lähinnä virolaisia komennusmiehiä. Rakennus on alkujaan rakennettu 1970-luvulla Toimihenkilö- ja Virkamiesjärjestöjen Keskusliitto TVK:n koulutuskeskukseksi.

## Populaarikulttuurissa
Arttu Wiskari laulaa kappaleellaan *Mökkitie*: ”–&nbsp;– Kesä loppui, ja mulle kerrottiin / ei tule enää reissuja Evitskogiin –&nbsp;–”. Wiskari on kuitenkin kertonut, ettei hänellä eikä hänen perheellään ole ollut mökkiä Evitskogissa.

Viktor Hurmio & Fetknopparna -yhtyeen samannimisellä albumilla (Evitskog Records, 1983) on laulu nimeltä ”Evitskog”. Laulusolisti, oikealta nimeltään Roland Rantschukoff, on kotoisin Evitskogista. Viktor Hurmio & Fetknopparna oli 1980-luvun alkupuolella suosittu suomenruotsalaisen nuorison keskuudessa.

Evitskogista ovat kotoisin myös näyttelijä Svante Martin ja vuoden 2011 euroviisufinalisti Paradise Oskar eli laulaja-lauluntekijä Axel Ehnström.

## Lähteet
VfL Bochum 1848

**VfL Bochum** on vuonna 1848 perustettu jalkapalloseura Bochumin kaupungista, Ruhrin teollisuusalueen sydämestä. VfL Bochumilla on nykyään noin 5 000 jäsentä, joista 2 200 kuuluu jalkapallojaostoon. Bochumilla on myös jaostot useissa muissa urheilulajeissa.

VfL Bochum on 1990- ja 2000-luvuilla joutunut hissijoukkueeksi 1. ja 2. Bundesliigan välillä. Kaudella 2006–2007 Bochum sijoittui kahdeksanneksi 1. Bundesliigassa ja joukkueen kreikkalaiskärki Theofanis Gekas voitti maalipörssin 20 osumallaan. Kaudella 2025–2026 seura pelaa 2. Bundesliigassa.

## Saavutukset

* Saksan Cupin finaali: 1968, 1988
* 1. Bundesliiga
**Paras sijoitus 5:s 1997, 2004
* 2. Bundesliiga: 1994, 1996, 2006
**Nousu 1. Bundesliigaan 1971 (Regionalliga 1.), 1994, 1996, 2000 (2.), 2002 (3.), 2006
* UEFA Cup
**3. kierros 1997–98
**1. kierros 2004–05
* Bundesliigan maalikuninkuudet:
**1985–86 Stefan Kuntz 22 maalia
**2002–03 Thomas Christiansen 21 maalia 
**2006–07 Theofanis Gekas 20 maalia

## Entisiä valmentajia

*  Andreas Bergmann
*  Robin Dutt
*  Friedhelm Funkel
*  Dieter Hecking
*  Heiko Herrlich
*  Frank Heinemann
*  Marcel Koller
*  Peter Neururer
*  Rolf Schafstall
*  Klaus Toppmöller
*  Gertjan Verbeek

## Lähteet

## Aiheesta muualla

*VfL Bochumin kotisivu
Sveitsin Grand Prix 1982

**Sveitsin Grand Prix [[1982]]** oli kauden kolmanneksi viimeinen kilpailu. Se järjestettiin 29. elokuuta Dijonin radalla Ranskassa, koska Sveitsissä oli kielletty autokilpailut Le Mansin 24 tunnin ajoissa sattuneen suuronnettomuuden takia. Kilpailun voitti suomalainen Keke Rosberg Williams-Fordilla. Voitto oli suomalaisten historian ensimmäinen voitto F1:n MM-sarjassa. Rosberg nousi voittonsa myötä MM-sarjan johtoon ohi Didier Pironin.

## Aika-ajot
Renaultit olivat jälleen kerran ylitse muiden aika-ajoissa. Alain Prost ja René Arnoux nappasivat sijat 1. ja 2. Muut kuljettajat 10 nopeimman joukossa olivat Riccardo Patrese (Brabham-BMW), Niki Lauda (McLaren-Ford), Andrea de Cesaris (Alfa Romeo), Nelson Piquet (Brabham-BMW), Derek Daly (Williams-Ford), Rosberg, Bruno Giacomelli (Alfa Romeo) ja ainoata Ferraria ajanut Patrick Tambay. Ferrarilta puuttui edelleen toinen kuljettaja Saksan GP:n harjoituksissa tapahtuneen Pironin onnettomuuden jälkeen. Tambayn niska oli huonossa kunnossa, joten hän jätti kilpailun väliin.

## Kilpailu
Kaikki odottivat onnistuisiko viimeinkin Brabhamin varikkostrategia kilpailuun, mutta Renaultit karkasivat heti muilta, kärjessä Prost. Patrese, Lauda ja Piquet seurasivat perässä. Piquet ohitti pian kaksi edellään ollutta kuljettajaa ja nousi kolmanneksi, Rosberg seurasi perässä. Kierroksella 11. Piquet ohitti Arnoux'n ja nousi toiseksi, Prost jatkoi kilpailun johdossa. Piquet'n piti tulla kierroksella 40. tankkaukseen, jolloin hän putosi viidenneksi. Rosberg nousi toiseksi kun edellään ajaneella Arnoux'lla oli autossaan polttoaineensyöttöongelmia. Rosberg sai lopulta Prostin kiinni ja ohitti tämän. 

Ranskalaiset järjestäjät olisivat kuitenkin halunneet ranskalaisen Prostin voittavan kilpailun ranskalaisella Renault'lla, minkä takia he olivat aikeissa lopettaa kilpailun pari kierrosta normaalia aiemmin, kun he näkivät, että Rosberg siirtyisi johtoon. Nämä aikeet saatiin kuitenkin estettyä, kun Williamsin työntekijä havaitsi heidän aikeensa ja huomautti virheestä, mutta tästä huolimatta kilpailua jatkettiin yhden ylimääräisen kierroksen verran. Palkintokorokkeelle Rosbergia seurasivat Prost ja Lauda. Muut pistesijat veivät Piquet, Patrese ja Elio de Angelis (Lotus).

## Tulokset

 
## Muuta
*Nopein kierros: Alain Prost (Renault) 1.07,477
*Johtokierrokset: Rene Arnoux (1), Alain Prost (2-78), Keke Rosberg (79-80)
*Rosbergin ensimmäinen GP-voitto
*Marc Surer 50. kilpailu

## Lähteet
Tulppa

**Tulppa** on yksinkertainen apuväline, jota käytetään pitämään reikä suljettuna nesteen valumiselta. Tulppa voi viitata myös seuraaviin asioihin:

*korvatulppa
*sytytystulppa
*veritulppa
Mimar Hajrudin

**Mimar Hajrudin** oli turkkilainen arkkitehti Osmanien valtakunnassa. Hän oli konstantinopolilaisen arkkitehtimestari Mimar Sinanin oppilas ja yksi 1500-luvun merkittävimmistä turkkilaisarkkitehdeista.

Hajrudinin kuuluisin työ on Stari most, Mostarin vanha silta Bosnia ja Hertsegovinassa. Hajrudin suunnitteli sillan ja johti sen yhdeksän vuotta (1557–1566) kestäneitä rakennustöitä. Hän toi mukanaan Konstantinopolista lähimmät avustajansa, mutta valtaosa sillanrakentajista oli paikallisia työmiehiä.

Legendan mukaan Hajrudin ei uskaltanut jäädä katsomaan sillan vihkimistä peläten sen mahdollista romahtamista. Hänen kerrotaan odottaneen läheisessä Podporimin kylässä siihen saakka, kunnes sai kuulla sillan kestäneen.

## Lähteet

*
Martha Reeves

**Martha Rose Reeves** (s. 18. heinäkuuta 1941 Eufaula, Alabama, Yhdysvallat) on yhdysvaltalainen r&b- ja soul-laulaja. Hän oli aiemmin Martha & the Vandellas -yhtyeen keulahahmo ja nyttemmin sooloartisti.

Reeves oli vanhempiensa yhdestätoista lapsesta vanhin. Perhe muutti heti hänen synnyttyään Detroitiin Michiganiin. 

Martha & the Vandellas oli aikansa keskeisiä hittitehtaita. Tunnetuimpiin kappaleisiin kuuluvat "(Love Is Like A) Heat Wave", "Live Wire", "Wild One", "Dancing in the Street", "Nowhere to Run", "I'm Ready for Love", "Jimmy Mack" ja "Honey Chile". Yhtye kuitenkin hajosi 1970-luvun alkuvuosina, ja Reeves aloitti soolouran.

Reevesin ensimmäinen oma albumi *Martha Reeves* julkaistiin MCA Records -levymerkillä vuonna 1974. Levy oli siihen aikaan hyvin kallis; sen tekeminen maksoi 250&nbsp;000 dollaria. Reeves on julkaissut kaikkiaan viisi sooloalbumia, joista tuoreimman 24 vuoden tauon jälkeen 2004. Hän julkaisi omaelämäkertansa vuonna 1995. 

Martha & the Vandellas on kelpuutettu Rock and Roll Hall of Fameen ja Vocal Group Hall of Fameen. Reeves valittiin vuonna 2005  Detroitin kaupunginvaltuustoon.

Reeves esiintyi Suomessa Flow-festivaalilla elokuussa 2008.

## Diskografia sooloartistina
### Albumit
* *Martha Reeves* (MCA Records, 1974)
* *For the Rest of My Life* (Arista Records, 1977)
* *We Meet Again* (Fantasy Records, 1978)
* *Got To Keep On Moving* (Fantasy Records, 1980)
* *Home To You* (True Life Entertainment, 2004)

### Singlet
* "Power of Love" (1974)
* "Wild Night" (1974)
* "Love Blind" (1977)

## Lähteet
Käsivarren erämaa

**Käsivarren erämaa-alue** perustettiin vuoden 1991 erämaalailla samoin kuin 11 muutakin Lapin erämaa-aluetta. Käsivarren erämaa sijaitsee Enontekiön alueella Käsivarren pohjoisosassa. Pinta-alaltaan se on 2&nbsp;206 km². Käsivarren erämaa-alue on poronhoitoaluetta.

Käsivarren erämaa-alueella sijaitsevat Saanaa lukuun ottamatta kaikki Suomen yli tuhat metriä korkeat tunturit. Alueella ei ole teitä. Siellä on yksi ympärivuotinen asutus, Raittijärven kylä.

Retkeilijöille alueella on merkitty yhteispohjoismainen Kalottireitti. Alueella on runsaasti autiotupia.

Erämaa-alueella sijaitsee Suomen korkein kohta, 1&nbsp;324 metriä merenpintaa ylemmäksi yltävä Halti-tunturi. Tunturi nousee Norjan puolella vieläkin korkeammalle, 1&nbsp;365 metriin.

## Käsivarren erämaan autiotuvat

Käsivarren erämaan alueella tai sen välittömässä läheisyydessä sijaitsevat seuraavat Metsähallituksen huoltamat autiotuvat:

*Aatsan autiotupa Aatsajoen läntisessä haarassa olevan lammen rannalla.
*Ailakkajärven autiotupa Ailakkajärven rannalla.
*Haltin autiotuvat lähellä Haltia.
*Hirvasvuopion autiotupa Lätäsenon rannalla.
*Jogasjärven autiotupa Jogasjärven rannalla.
*Kalkkoaivin autiotupa Kalkkoaivin lähellä.
*Kaskasjoen autiotupa Kaskasjoen rannalla.
*Kopmajoen autiotupa Kopmajoen varrella.
*Kuonjarjoen autiotupa Kuonjarjoen rannalla
*Kahperusvaarojen ja Guonjarvárri-tunturin välissä.
*Kutukosken autiotupa Ylimmäisen Vuontisjärven rannalla.
*Lossujärven autiotupa lähellä Norjan rajaa.
*Meekonjärven autiotupa Pierfejoen rannalla.
*Pitsusjärven autiotupa Pitsusjärven rannalla.
*Porojärven autiotupa Porojärven rannalla.
*Puuvrasjoen autiotupa Purasjoen varrella.
*Ropin autiotupa Ropitunturin lähellä.
*Saarijärven autiotupa Saarijärven rannalla lähellä Norjan rajaa.
*Taapmajärven autiotupa Harrijoen latvoilla.
*Tenomuotkan autiotupa Poroenon rannalla.
*Termisjärven autiotupa Termisjärven rannalla.

## Lähteet
Craig Venter

**John Craig Venter** (s. 14. helmikuuta 1946, Salt Lake City, Yhdysvallat) on yhdysvaltalainen biologi, geneetikko ja liikemies.

## Ura
Värväydyttyään Yhdysvaltain laivastoon ja suoritettuaan asevelvollisuutensa Vietnamin sodassa, Venter aloitti akateemisen uransa Kalifornian College of San Mateossa. Palattuaan sodasta Venter valmistui biokemian kandidaatiksi 1972. Vuonna 1975 hän valmistui fysio- ja farmakologian tohtoriksi San Diegon University of Californiassa. Työskenneltyään professorina Buffalon State University of New Yorkissa, hän siirtyi vuonna 1984 *National Institutes of Healthiin*. 1990-luvulla hänestä tuli maailmankuulu, kun hän kiihdytti ihmisen geenikartoituksen uuteen vaiheeseen.

## Saavutuksia
Venterin ensimmäinen yhtiö oli Celera Genomics. Vuonna 1992 hän perusti The Institute for Genomic Research (TIGR) -yhtiön, jonka hallituksen puheenjohtajana hän myös toimii. Lisäksi hän on myös J. Craig Venter Instituutin puheenjohtaja.

Kesäkuussa 2005 Venter perusti  Synthetic Genomics -yhtiön, jonka päämääränä on rakentaa eliö, jossa on mahdollisimman vähän geenejä.   Venterin ryhmä onkin lähellä tavoitetta, Synthetic Genomics on siirtänyt *Mycoplasma genitalium* -bakteerista pois 101 geeniä sen 482 geenistä. Bakteeri on silti pysynyt elossa ja kopioitunut.

Vuonna 2007 Venter pääsi Time-lehden "Maailman vaikutusvaltaisimmat ihmiset" -listalle.

## Lähteet
Samuel Clarke

**Samuel Clarke** (11. lokakuuta 1675 &ndash; 17. toukokuuta 1729) oli englantilainen filosofi. Hän vaikutti teologian, matematiikan, metafysiikan ja filologian aloilla.

## Teoksia

* *Three Practical Essays on Baptism, Confirmation and Repentance* (1699)
* *Some Reflections on that part of a book called Amyntor, or a Defence of Milton's Life, which relates to the Writings of the Primitive Fathers, and the Canon of the New Testament* (1699)
* *A Paraphrase upon the Gospel of St Matthew* (1701)
* *Paraphrases upon the Gospels of St Mark and St Luke* (1702)
* *Being and Attributes of God* (1704)
* *Evidences of Natural and Revealed Religion* (1705)
* *A Discourse concerning the Being and Attributes of God, the Obligations of Natural Religion, and the Truth and Certainly of the Christian Revelation*
* *Caesar's Commentaries* (1712)
* *The Scripture Doctrine of the Trinity* (1712)
* "A Letter from Dr Clarke to Benjamin Hoadly, F.R.S., occasioned by the controversy relating to the Proportion of Velocity and Force in Bodies in Motion", julkaistu teoksessa *Philosophical Transactions* (1728)
* *An Exposition of the Church Catechism* (julkaistu postuumisti, 1729)
* Kokoelma saarnoja, 10 osaa (julkaistu postuumisti, 1729)

## Aiheesta muualla
* Stanford Encyclopedia of Philosophy: Samuel Clarke 
* MacTutor: Samuel Clarke
Chuck Schumer

**Charles Ellis "Chuck" Schumer** (s. 23. marraskuuta 1950 Brooklyn, New York) on yhdysvaltalainen demokraattipoliitikko ja lakimies. Hän toimi Yhdysvaltain senaatin enemmistöjohtajana vuosina 2021–2025. Hän on 3.&nbsp;tammikuuta 1999 lähtien toiminut senaatissa New Yorkin edustajana. Aiemmin hän toimi kongressiedustajana Yhdysvaltain edustajainhuoneessa 1981–1999. Schumer toimi senaatin vähemmistöjohtajana 2017–2021. Häntä pidetään keskusta-vasemmistolaisena poliitikkona. 

## Elämä ja ura
Schumer valmistui Brooklynin James Madison High Schoolista vuonna 1967. Samassa koulussa opiskelivat myös muun muassa tuleva Vermontin senaattori Bernie Sanders ja myöhemmin Yhdysvaltain korkeimman oikeuden tuomarina toiminut Ruth Bader Ginsburg. Schumer opiskeli oikeustieteitä Harvardin yliopistossa ja valmistui oikeustieteiden tohtoriksi vuonna 1974. Schumer toimi New Yorkin osavaltion edustajainhuoneessa vuosina 1975–1980.  

Vuonna 1980 Schumer valittiin edustamaan New Yorkin 16. vaalipiiriä Yhdysvaltain edustajainhuoneeseen. Vuonna 1982 Schumer valittiin edustamaan New Yorkin 10. vaalipiiriä, jonka edustajana hän toimi vuosina 1983–1993. Vuonna 1992 Schumer valittiin edustamaan New Yorkin 9. vaalipiiriä, jota hän edusti vuosina 1993–1999. Schumer valittiin senaattiin vuonna 1998, ja hän on edustanut New Yorkia vuodesta 1999 asti.  

Schumerista tuli Yhdysvaltain senaatin enemmistöjohtaja 20. tammikuuta 2021, kun varapresidentti Kamala Harris astui virkaansa. Schumerista tuli ensimmäinen demokraattipuolueen senaatin enemmistöjohtaja sitten Harry Reidin, joka toimi tehtävässä vuoteen 2015 asti. Schumer on senaatin ensimmäinen juutalainen enemmistöjohtaja. Hän toimi enemmistöjohtaja tammikuuhun 2025 asti, kun vuoden 2024 senaatin vaalien senaatin kokoonpano alotti toimikautensa.

## Yksityiselämä
Schumer on juutalainen ja hänen sukunsa ovat lähtöisin Venäjältä, Puolasta ja Itävallasta. Schumer ja hänen vaimonsa Iris Weinshall vihittiin 21. syyskuuta 1980. Heillä on kaksi tytärtä.

## Lähteet

## Aiheesta muualla
Opel Astra

**Opel Astra** on Opelin vuodesta 1991 lähtien valmistama alemman keskiluokan henkilöautomalli, joka korvasi Opel Kadettin. E-mallin Kadettia myytiin jo aiemmin Isossa-Britanniassa nimellä Vauxhall Astra E, minkä takia Astran mallikirjaimet alkavat F:stä normaalin A:n sijaan. 

Astraa myydään Opelina Manner-Euroopassa ja suuressa osassa maailmaa ja Vauxhallina Isossa-Britanniassa. Aikaisemmin Astraa on myyty Holdenina Oseaniassa ja Chevroletina Latinalaisessa Amerikassa, Kiinassa mallia myytiin vuosina 2009–2019 Buick-merkkisenä. Astraa vietiin myös Pohjois-Amerikkaan Saturn-merkkisenä vuodesta 2007 alkaen, mutta General Motors päätti lopettaa merkin valmistuksen vuonna 2010.

Joillain markkina-alueilla myytiin H-malliin saakka Astravan-pakettiautoversiota, joka oli farmarimalli ilman takaikkunoita ja -istuimia.

## Sukupolvet

Tiedosto:Opel Astra F front 20071019.jpg|Opel Astra F (1991–1998)
Tiedosto:Opel Astra G front 20081128.jpg|Opel Astra G (1998–2004)
Tiedosto:Opel Astra H 1.6 Twinport front 20100509.jpg|Opel Astra H (2004–2010)
Tiedosto:Opel Astra J 1.4 ecoFLEX Edition front 20100725.jpg|Opel Astra J (2009–2015)
Tiedosto:Opel Astra 1.4 EDIT Edition (K) – Frontansicht, 31. Juli 2016, Düsseldorf.jpg|Opel Astra K (2015–2021)
Tiedosto:Opel Astra L Auto Zuerich 2021 IMG 0320.jpg|Opel Astra L (2021–)


## Aiheesta muualla
Kaivanto (täsmennyssivu)

**Kaivanto** voi tarkoittaa ainakin seuraavia:

*kaivanto, maahan kaivettu kuoppa

## Paikannimi
*Kaivanto, pientaloalue Heinolassa
*Kaivanto, asutuskeskus Vaalassa
*Kaivanto, osa-alue Kangasalla
*Kaivannon kanava, kanava Kangasalla
*Kaivannonselkä, järvenselkä Roineella
*Kraaselin kaivanto, huviveneväylä Haukiputaalla
*Pontuksen kaivanto, kanavauoma Lappeenrannassa

## Henkilö
*Kimmo Kaivanto (1932–2012), suomalainen kuvanveistäjä
*Petri Kaivanto (s. 1968), suomalainen säveltäjä, sanoittaja ja toimittaja
*Professori Kaivanto, sarjakuvahahmo, Indiana Hopon kilpailija
Richard Burr

**Richard Mauze Burr** (s. 30. marraskuuta 1955) on yhdysvaltalainen republikaanipoliitikko. Hän on edusti Pohjois-Carolinaa Yhdysvaltain senaatissa vuosina 2005–2023. Hän oli sitä ennen toiminut vuosina 1995–2005 Yhdysvaltain edustajainhuoneen jäsenenä.

Burr syntyi Charlottesvillessä, Virginiassa Martha Gillumin ja David Horace Burrin pojaksi. Hän valmistui Richard J. Reynolds High Schoolista ja *Wake Forest Universitystä*. Hän meni vuonna 1984 naimisiin Brooke Fauthin kanssa ja sai kaksi poikaa. 

## Lähteet
ACU

**ACU** eli **Army Combat Uniform** on Yhdysvaltain maavoimien maastopuku, joka otettiin käyttöön vuoden 2004 lopulla. Puvun maastokuvion nimi on UCP (universal camouflage pattern), sitä tunnetaan nimillä ACUPAT (ACU pattern) ja ARPAT (army pattern).

## Kuvio ja värit

Puvun kuvio koostuu vihreästä, vaaleanruskeasta ja harmaasta. Puvun kuvio on suunniteltu toimimaan tehokkaasti metsässä, aavikolla ja asutuskeskuksissa. 
Musta väri jätettiin kuviosta, sillä täysin mustaa väriä ei esiinny luonnossa. Musta myös näkyy pimeännäkölaiteella hyvin. Harmaa toimii taistelutilanteessa hyvin, koska se peittyy esimerkiksi pölyllä, ja saa näin luonnollisen värin. Kuvio on parhaimmillaan yli 300 metrin etäisyyksillä, jolloin puku muuttuu yhtä vaaleaksi kuin taustansa.

ACU-kuvio muistuttaa kanadalaista CADPAT-kuviota, sekä Yhdysvaltain merijalkaväen MARPAT-kuviota.

## Käyttöönotto

ACU on alkuvuodesta 2005 alkaen korvannut Yhdysvaltain armeijan edellistä maastopukua, vuodesta 1981 käytössä olleen BDU:n. Siirtymäajan päätyttyä joulukuussa 2007 kaikilla on kaksi ACU-pukua.

Sotilaat ovat sanoneet että nailonia sisältävä ACU-puku ei hengitä yhtä hyvin kuin puuvillainen DCU-puku (desert camouflage uniform) ja että uuden puvun käyttö lämpimissä olosuhteissa olisi siksi epämukavampi.

## Katso myös
* MCCUU
* CADPAT

## Lähteet
Vierre

**Vierre** tarkoittaa oluenvalmistuksessa nestemäistä suodosta, joka saadaan mäskäyksen jälkeen lopputuotteen siilauksessa. Vierre sisältää kaikki vesiliukoiset komponentit ja käymiskelpoiset hiilihydraatit, koska jyvien itäessään maltaisiin tuottaneet entsyymit kuten diastaasi ovat vierteeseen päästyään hajottaneet viljan tärkkelyksen pääosin maltoosiksi, joka lämmitysvaiheessa käy alkoholiksi. Vierteen hiilihydraatit käytetään pääkäymisen aikana etanoliksi. Varastokäymisen aikana oluen lopullinen maku muotoutuu.

Oluen kantavierreväkevyys tarkoittaa vierteen käymiskelpoisten hiilihydraattien prosenttiosuutta vierteestä. Nyrkkisääntö on, että etanoliprosentti on noin kolmasosa kantavierreväkevyydestä.

## Lähteet
RAR

**RAR** (, ’Rošal-arkisto’) on tiedostonpakkaukseen ja arkistointiin tarkoitettu tiedostomuoto. RAR:n suunnitteli Jevgeni Rošal. RAR:n tiedostopääte on `.rar` ja sen MIME-tyyppi on `application/x-rar-compressed`.

Rošal suunnitteli RAR:n alun perin DOS-käyttöjärjestelmälle, ja se siirrettiin myöhemmin muille käyttöjärjestelmille. RAR-tiedostojen purkamiseen on saatavilla esimerkiksi Windowsille tehty, shareware-muodossa jaettu WinRAR ja Mac OS X:lle saatava UnrarX. Linux-pohjaisissa käyttöjärjestelmissä RAR-tiedostojen purkuohjelma on yleensä valmiiksi mukana.
## Katso myös
* Tiedonpakkaus
* ZIP

## Aiheesta muualla
*RARLAB, virallinen RAR-sivusto
Elizabeth Dole

**Mary Elizabeth Alexander ”Liddy” Dole**, o.s. **Hanford** (s. 29. heinäkuuta 1936) on yhdysvaltalainen republikaanipoliitikko. Hän oli 7. tammikuuta 2003 – 3. tammikuuta 2009 Pohjois-Carolinan edustajana Yhdysvaltain senaatissa.

Dole syntyi Salisburyssä, Pohjois-Carolinassa, Mary Ella Catheyn ja John Van Hanfordin tyttäreksi. Hän valmistui Duken yliopistosta, Harvardin yliopistosta ja Harvardin yliopiston *Law Schoolista*. 

Dole muutti vuonna 1966 Washington DC:n kaupunkiin. Hän oli alun perin demokraatti, mutta siirtyi republikaaneihin vuonna 1975. Hän työskenteli useita vuosia Valkoisessa talossa ja toimi mm. Yhdysvaltain liikenneministerinä vuosina 1983–1987 sekä työministerinä 1989–1990. Lisäksi hän on toiminut Yhdysvaltain Punaisen Ristin puheenjohtajana. Dole pyrki republikaanisen puolueen ehdokkaaksi Yhdysvaltain vuoden 2000 presidentinvaaleihin, mutta ei tullut valituksi.

Dole oli 1970-luvulta naimisissa entisen presidenttiehdokkaan Bob Dolen kanssa tämän kuolemaan saakka. Hän tuli valituksi senaattiin vuoden 2002 vaaleissa ja pyrki uudelle kaudelle vuonna 2008, mutta hävisi demokraatti Kay Haganille. 

## Kunnianosoituksia

*  Presidential Medal of Freedom (USA, 2024)

## Lähteet
Aerogeeli

**Aerogeeli** on kiinteää mikrohuokoista silikaattivaahtoa, säikeistä piidioksidia (SiO2)n. Aerogeelin keksijänä pidetään Samuel Stephens Kistleriä vuonna 1930.

Aerogeeliä pidetään maailman kevyimpänä kiinteänä aineena ja sitä nimitetään myös *kiinteäksi savuksi*. Aerogeelin tilavuudesta tyhjää on noin 95–99,98&nbsp;%. 

## Aerogeelin ominaisuudet
### Mekaaniset ominaisuudet

Aerogeeli painaa pienimmillään noin 3 kg/m³.  Aine on puristuslujuudeltaan vahvaa, mutta iskunkestävyydeltään ja vetolujuudeltaan heikkoa. Aine vaurioituu joutuessaan kosketuksiin veden kanssa.

### Lämmöneristyskyky
Aerogeelin lämmöneristyskyky on poikkeuksellisen hyvä. Aineen lämmönjohtavuus on 0,015–0,020 W/(Km) ilmakehän paineessa, mutta eristyskyky paranee alipaineessa. Tyhjiöimällä saadaan lämmönjohtavuudeksi 0,004 W/mK (50 Mbar paineessa). Nykyisin käytettyjen eristeiden lämmönjohtavuus on noin kymmenen kertaa suurempi.

Cambridgen yliopistolla ainetta on käytetty koetalon lämmöneristeenä, jolloin on saatu aikaan ilman varsinaista lämmitysjärjestelmää lämpenevä passiivitalo. Teollista käyttöä hidastaa toistaiseksi aerogeelin kallis hinta.

### Optiset ominaisuudet
Aerogeeli on valoa läpäisevää. Aineen valon läpäisysuhde näkyvän valon alueella on 75 %.. Prototyyppinä on valmistettu muun muassa aerogeelitäytteisiä ikkunoita.

### Äänitekniset ominaisuudet
Aerogeelissä äänen nopeus on ainoastaan 100 metriä sekunnissa. Vinosti ainepintaan osuva ääniaalto muuttaa jyrkästi suuntaansa, joten periaatteessa aerogeelistä voitaisiin suunnitella ääntä suuntaavia linssejä, tai johtomaisia äänen kuljettimia.

## Valmistus
Aerogeeli valmistetaan sooli-geeli-tekniikalla vaahdottamalla sulaa lasimassaa paineilman ja katalyyttisen seosnesteen avulla. Tällöin muodostuu geeliä, jossa on äärimmäisen pieniä ja ohutseinäisiä nestetäytteisiä huokosia. Neste korvataan kaasulla, jonka jälkeen jäljelle jää säikeinen silikaattirakenne. Menetelmä kehitettiin kokeellisena Yhdysvalloissa Stanfordin yliopistossa jo 1930-luvulla.

Aerogeeliä valmistetaan levymäisenä ja raemaisena. Levymateriaalin koot ovat toistaiseksi varsin rajoitettuja, alle yhden neliömetrin.

## Lähteet
* 
*  *Julkaistu myös [http://www.vtt.fi/inf/pdf/tiedotteet/1999/T1939.pdf internetissä].*
*  
* 
*  
*  

### Viitteet

## Aiheesta muualla

*Tekniikka & Talous, Kari Peltonen: Halpa aerogeeli on tulevaisuuden supereriste?, 2.2.2012
* NASAn valokuvia aerogeelistä
*Aerogel.org: What is Aerogel ? 
*Svenska Aerogel
Kent Conrad

**Gaylord Kent Conrad** (s. 12. maaliskuuta 1948) on yhdysvaltalainen poliitikko Pohjois-Dakotasta. Hän edustaa *North Dakota Democratic-NPL Partya* ja toimi Yhdysvaltain senaatin jäsenenä 3. tammikuuta 1987 – 3. tammikuuta 2013. Hän ei ollut enää ehdolla marraskuun 2012 vaaleissa. Conrad toimi senaatin budjettikomitean puheenjohtajana vuosina 2001–2003 ja 2007–2013. 

Conrad syntyi saksalaistaustaisille vanhemmille Pohjois-Dakotan Bismarckissa, mutta jäi orvoksi nuorella iällä ja varttui isovanhempiensa kasvattamana. Hän opiskeli *Roosevelt Elementaryssa* ja *Hughes Junior High'ssa* sekä Tripolissa, Libyassa. Hän opiskeli myöhemmin Phillips Exeter -akatemiassa, Stanfordin yliopistossa ja George Washingtonin yliopistossa.

Conradin puoliso on Lucy Calautti, jonka kanssa hän avioitui vuonna 1987. Conradilla on tytär Jessamyn päättyneestä avioliitostaan Pam Schaferin kanssa.  

## Lähteet
Peter Costa

**Peter Costa** (s. 17. tammikuuta Kíti, Kypros) on englantilainen Las Vegasissa asuva pokeriammattilainen. Hänen vanhempansa ovat kyproksenkreikkalaisia. Perhe muutti Liverpooliin Peterin ollessa nuori. Perheellä oli fish and chips -ravintola, joka laajeni myöhemmin ketjuksi.

Britteinsaarilla Costa tuli tunnetuksi voitettuaan *[[Late Night Poker]]in* kuudennen tuotantokauden finaalin. Lopun kaksinpelissä Costa kukisti itävaltalaisen Jin Cai Linin ja ansaitsi 60&nbsp;000 puntaa.

Tammikuussa 2003 Costa voitti Aussie Millions -tapahtuman pääturnauksen ja ansaitsi ykköstilastaan 394&nbsp;870 Australian dollaria. Costalla on myös useita turnausvoittoja Yhdysvalloista: esimerkiksi kesäkuussa 2002 hän voitti kolme turnausta kolmessa viikossa – kaikissa näissä ykköspalkinto oli yli 110&nbsp;000 dollaria. 

World Series of Pokerissa Costa on parhaimmillaan ollut seitsemäs (kaksi kertaa). World Poker Tourilta hänellä on rahasijoja, mutta ei toistaiseksi finaalipöytäsijoituksia.

Vuosina 2002 ja 2003 Costa oli ehdolla Europaan parhaan pelaajan palkinnon saajaksi. Hän teki maailmanennätyksen voitettuaan kaikkien aikojen suurimman (1&nbsp;166 pelaajaa) limiitti-hold'em -turnauksen Orleansin kasinolla heinäkuussa 2003.

Kesäkuussa 2007 Costan pokeriuran turnausansiot ylittivät 1,7 miljoonaa dollaria.

## Lähteet

## Aiheesta muualla

* 
* WPT:n profiili
* PokerListings.com:n profiili
Byron Dorgan

**Byron Leslie Dorgan** (s. 14. toukokuuta 1942 Dickinson, Pohjois-Dakota) on yhdysvaltalainen *North Dakota Democratic-NPL Party* -poliitikko ja entinen Yhdysvaltain senaatin jäsen Pohjois-Dakotasta. Hän otti paikan ensimmäistä kertaa 15. joulukuuta 1992 ja tuli sen jälkeen valituksi uudelleen vuosina 1998 ja 2004. Hän ei pyrkinyt neljännelle kaudelle vuonna 2010 ja jätti senaatin 3. tammikuuta 2011. 

Dorgan istui vuosina 1981–1992 Yhdysvaltain edustajainhuoneessa. Hän on valmistunut Pohjois-Dakotan yliopistosta ja Denverin yliopistosta. 

Dorganilla on aviopuoliso Kimberly "Kim" o.s. Olson. Pari sai neljä lasta: Scottin, Brendonin, Haleyn ja Shellyn. 

## Lähteet
Japanin Grand Prix 1992

**Japanin Grand Prix 1992** oli Formula 1 -sarjan 531. osakilpailu. Se ajettiin 25. lokakuuta 1992 Suzukan radalla. Kilpailun voitti ensimmäistä kertaa tällä kaudella ja viimeistä kertaa urallaan Riccardo Patrese.

## Aika-ajot

## Kilpailun tulokset

## Muuta

*Christian Fittipaldin ensimmäinen MM-piste
*Nigel Mansellin 30. paalupaikka ja nopein kierros

### Johtokierrokset

## Kilpailun jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Miamin kansainvälinen lentoasema

**Miamin kansainvälinen lentoasema** () on kansainvälinen lentoasema, joka sijaitsee Floridassa 13 kilometriä Miamin keskustasta koilliseen.

Lentoasema toimii etenkin Yhdysvaltojen ja Latinalaisen Amerikan sekä Karibian välisen lentoliikenteen risteyskohtana. Vuonna 2015 lentokentän kautta kulki 44&nbsp;350&nbsp;247 matkustajaa, mikä tekee siitä yhden Yhdysvaltojen ja maailman suurimmista lentoasemista.

## Lähteet

## Aiheesta muualla

* Miami International Airport Homepage
*
Sherrod Brown

**Sherrod Campbell Brown** (s. 9. marraskuuta 1952) on yhdysvaltalainen demokraattipoliitikko. Hän edusti Ohiota Yhdysvaltain senaatissa vuosina 2007–2025, mitä ennen hän toimi vuodesta 1993 Yhdysvaltain edustajainhuoneen jäsenenä. Hän ei päässyt enää jatkokaudelle senaattiin vuoden 2024 senaatin vaaleissa, joissa hän hävisi republikaani Bernie Morenolle.

Brown on naimisissa Pulitzer-palkitun kolumnisti Connie Schultzin kanssa.
## Lähteet
Jim Inhofe

**James Mountain "Jim" Inhofe** (17. marraskuuta 1934 Des Moines, Iowa – 9. heinäkuuta 2024 Tulsa, Oklahoma) oli yhdysvaltalainen republikaanipoliitikko. Hän edusti Oklahomaa senaatissa vuosina 1994–2023. Sitä ennen hän oli Yhdysvaltain edustajainhuoneen jäsen vuosina 1987–1994. Vuosina 1978–1984 Inhofe toimi Tulsan pormestarina.

Inhofe tunnettiin evoluution ja homoseksuaalisuuden vastustajana. Hänen mukaansa ilmastonmuutos ja kirkon erottaminen valtiosta ovat suuria huijauksia. Hän käytti usein poliittisen päätöksenteon perusteena Raamattua. Inhofe sai poliittiseen kampanjointiinsa fossiiliteollisuudelta tukea yli miljoona dollaria.

Vuonna 2007 Inhofe oli yksi harvoista senaattoreista, joka vastusti opintolainojen kohtuullistamista 6,8 prosentin vuosikorosta 3,4 prosenttiin. Laki meni kuitenkin läpi äänin 79–12.

## Yksityiselämä
Inhofe avioitui vuonna 1959 Kay Kirkpatrickin kanssa. Heillä on neljä lasta. 

## Lähteet
Vincenzo Sospiri

**Vincenzo Sospiri** (s. 7. lokakuuta 1966 Forlì) on italialainen kilpa-autoilija.

## Ura
### Alkuvaiheet
Sospiri aloitti Karting -uransa 15-vuotiaana Italian sarjoissa vuonna 1981. Hän voitti useita mestaruuksia, mm. vuoden 1987 100cc World Karting -mestaruuden. Vuonna 1988 Sospiri siirtyi ajamaan Britannian Formula Ford -sarjoihin, joista keräsi itselleen monta voittoa. 

### Formula 3000
Sospiri siirtyi Euroopan Formula 3000 -sarjaan, jossa hän voitti mestaruuden Super Nova Racing -tallissa vuonna 1995.

### Formula 1
Sospiri toimi aluksi kaudella 1996 Benettonin F1-testikuljettajana. Vasta vuonna 1997 hän osallistui urallaan kauden avauskisaan Australiassa. Hän kuitenkin karsiutui kilpailusta, koska autona oli täysin kilpailukyvytön MasterCard Lola -tallin auto ja rahoituksen puuttuessa talli lopetti toimintansa jo ennen seuraavaa kilpailua. Ilman tallipaikkaa Sospiri siirtyi kilpailemaan pienempiin autosarjoihin. Michael Schumacher kertoi vuoden 2012 haastattelussa pitävänsä idolinaan Vincenzo Sospiria, koska tämän saavutukset inspiroivat häntä karting-aikana.

## Lähteet
Pappila

**Pappila** on ollut kristillinen kirkon seurakunnan pappien työsuhdeasunto, jota koski asumisvelvollisuus. Kirkkoherran virkataloon liittyi myös virkatilat. 

Papin asuntoa nimitettiin virka-asunnoksi silloin, kun siihen ei kuulu maa-alaa, muuten virkataloksi. Papiston virkataloja olivat kirkkoherranvirkatalo eli pappila ja kappalaisenvirkatalo eli kappalaisenpappila, joista myös saatettiin käyttää nimitystä puustelli. Kanttorillakin on voinut olla asuntona virkatalo, kanttorila.

Aikaisemmin Suomen pappilat olivat maatiloja, joiden tuotto oli merkittävä osa papin palkkaa. Toisaalta pappilan asukas vastasi  työsuhdeasuntonsa kunnossapidosta. Vuoden 1922 laki evankelis-luterilaisten seurakuntain papiston palkkauksesta (laki 180/1922) muutti asiaa siten, että vakinaisessa virassa toimivan papin palkan pääosan tuli olla rahapalkkaa. Nykyisin on siirrytty normaaliin työsuhdekäytäntöön, jossa kirkkoherralla voi olla luontoisetuna työsuhdeasunto, kuten muillakin palkansaajilla. 

Papisto pyrki edistämään asuinalueensa kansan oloja omalla esimerkillään. Pappilat pyrkivät olemaan elämäntavoiltaan idyllisen tasapainoisia ja luonnonläheisiä. Papin koko perheen tuli noudattaa vaatimatonta mutta siistiä ja vieraanvaraista elämää, jonka vastakohtana pidettiin aateliston tuhlaavaisuutta ja kaupunkilaisten paheellisuutta. Säätyläiset yöpyivät usein matkoillaan pappiloissa ja niiden vieraanvaraisuutta arvostettiin ja vertailtiin. Pappilassa ei siis eletty yksityiselämää, vaan ne olivat kirkollis-uskonnollisia paikkoja. Jos papin perhepiirissä riideltiin tai vietettiin paheellista elämää, se tuli nopeasti kansan tietoon ja herätti voimakasta pahennusta. 

Virkatalot pappien asuntoina menettivät asemansa, kun luontoisetupalkkausjärjestelmä kumottiin 1990. Jo aiemmin niihin oli alettu kohdistaa verotusta.  Virka-asunnosta säädettiin virkatalolaista, jollainen säädettiin viimeksi 1944. Sitä muutettiin useaan kertaan, kunnes se kumottiin 13&nbsp;§:ää lukuun ottamatta lailla 860/1998.

Monet vanhat pappilat ovat paikkakuntansa merkittäviä arkkitehtonisia nähtävyyksiä.

Rakennuksesta nimensä saanut jälkiruoka on nimeltään pappilan hätävara.

## Katso myös
*Kanttorila

## Lähteet

## Kirjallisuutta
* Marja Terttu Knapas, Markku Heikkilä ja Timo Åvist: Suomalaiset pappilat. SKS, 2009. .
Tom Coburn

**Thomas Allen ”Tom” Coburn** (14. maaliskuuta 1948 Casper, Wyoming – 28. maaliskuuta 2020) oli yhdysvaltalainen republikaanipoliitikko, joka oli Oklahoman senaattorina 2005–2015. Hän oli koulutukseltaan lääkäri.

Coburn edusti Oklahomaa vuosina 1995–2001 Yhdysvaltain edustajainhuoneessa sekä 3. tammikuuta 2005 alkaen senaatissa. Hän ilmoitti jättävänsä senaattorin paikan vuoden 2015 alussa ennen toisen kautensa päättymistä. Coburnilla oli diagnosoitu eturauhasen syöpä, ja hän jätti paikkansa heikkenevän terveytensä takia. Hän kuoli sairauteen maaliskuussa 2020.

Coburn meni vuonna 1968 naimisiin Carolyn Dentonin kanssa. Parilla on tyttäret Callie, Katie ja Sarah. Hän toimi lääkärinä Muskogeessa sekä baptistidiakonina. 

## Lähteet

## Aiheesta muualla